Takzvaná plávajúca vibračná lišta je prístroj, ktorý bol vyvinutý pre jednoduché povrchové zhutnenie a urovnanie betónovej zmesi. Spravidla má pohyb vpred aj vzad a výsledkom jej pracovnej činnosti je rovný a kvalitný povrch, ktorý si v mnohých prípadoch nevyžaduje už žiadne ďalšie vyhladzovanie. Použitím vibračnej lišty dochádza k potrebnému zhutneniu povrchu betónu a k vytlačeniu nežiaducich vzduchových bublín. K prednostiam vibračných líšt patrí nízka hmotnosť a ľahká manévrovateľnosť. Vibračné lišty poháňa motor a ich cena závisí od parametrov konkrétnej lišty (napr. hmotnosť, výkon motora, veľkosť lišty a podobne). Na trhu nájdete lacné lišty za menej než 100 eur, ale aj drahé lišty, ktoré atakujú sumy okolo 1 000 eur.